Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. , 68/18., 98/19., 64/20., 151/22 i 156/23) i članka 4. Pravilnika o načinu i postupku zapošljavanja Osnovne škole „Matija Gubec“, Magadenovac,(u daljnjem tekstu: Pravilnik), ravnatelj Osnovne škole „Matija Gubec“, Magadenovac raspisuje

 **NATJEČAJ**

 **za radno mjesto**

**STRUČNI SURADNIK PSIHOLOG/STRUČNA SURADNICA PSIHOLOGINJA** – 1 izvršitelj, na određeno puno radno vrijeme (40 sati tjedno).

Mjesto rada: matična škola i po potrebi područne škole.

 **UVJETI za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu (Narodne novine broj 93/14, 127/17, 98/19, 151/22, 46/23 i 64/23), kandidat mora ispuniti i

**posebne uvjete:**

**-** poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

- odgovarajuća vrsta i razina obrazovanja iz članka 105. stavka 12. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17., 68/18.,98/19., 64/20 ., 51/22 i 156/23.) te iz članka 29. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).

**ROK** **za podnošenje prijava je** **8 dana** od dana objave natječaja na mrežnoj stranici i oglasnoj ploči Osnovne škole „Matija Gubec“, Magadenovac te mrežnoj stranici i oglasnoj ploči Hrvatskog zavoda za zapošljavanje.

**Prijavu je potrebno vlastoručno potpisati**.

Uz **pisanu i vlastoručno potpisanu prijavu** kandidati su obvezni priložiti:

* životopis,
* dokaz o državljanstvu (preslika domovnice)
* dokaz o odgovarajućoj vrsti obrazovanja ( preslika diplome o završenom studiju),
* dokaz o položenom stručnom ispitu za učitelja/stručnog suradnika ako kandidat ima položen stručni ispit odnosno dokaz sukladno članku 157. stavku 1. i 2. Zakona o odgoju i obrazovanju u osnovnoj i srednjoj školi da je oslobođen obveze polaganja stručnog ispita.
* dokaz o evidentiranom radnom stažu ( elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od dana objave javnog natječaja),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ( ne starije od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava ili preslike ovjerene od strane javnog bilježnika na uvid prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **OSNOVNA ŠKOLA „MATIJA GUBEC“, Školska 3., 31542 Magadenovac,**

 **s naznakom: „Natječaj za stručnog suradnika psihologa“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

 Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima

prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19., 84/21 i 156/23) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji ostvaruje pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine, broj 84/21.), dužan je u prijavi na natječaj pozvati se na to pravo i uz prijavu priložiti sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. ,39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,57/92, 77/92,27/93,58/93,2/94, 76/94, 108/95,108/96,82/01,103/03 , 148/13 i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se provjera znanja i sposobnosti pisanim testiranjem i razgovorom (intervjuom).

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne škole „Matija Gubec“.

 Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja , čije su prijave pravodobne i potpune, te kandidate s liste upućuje na testiranje i razgovor ( intervju).

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Sadržaj i način testiranja, te pravni i drugi izvori za pripremanje kandidata za testiranje, bit će objavljeni na mrežnoj stranici Osnovne škole „Matija Gubec“, Magadenovac [www.os-mgubec-magadenovac.skole.hr](http://www.os-mgubec-magadenovac.skole.hr) u rubrici pod nazivom „ZAPOŠLJAVANJE“, podrubrici „NATJEČAJI“.

Vrijeme i mjesto održavanja testiranja objavit će se najmanje pet dana prije dana određenog za testiranje na web-stranici Osnovne škole „Matija Gubec“, Magadenovac [www.os-mgubec-magadenovac.skole.hr](http://www.os-mgubec-magadenovac.skole.hr) u rubrici pod nazivom „ZAPOŠLJAVANJE“, podrubrici „POZIV KANDIDATA NA TESTIRANJE“.

Poziv kandidata na razgovor (intervju) s Povjerenstvom, te vrijeme i mjesto održavanja razgovora s Povjerenstvom s rang listom kandidata koji se pozivaju na razgovor objavit će se na mrežnoj stranici Osnovne škole „Matija Gubec“, Magadenovac [www.os-mgubec-magadenovac.skole.hr](http://www.os-mgubec-magadenovac.skole.hr) u rubrici pod nazivom „ZAPOŠLJAVANJE“, podrubrici „POZIV KANDIDATA NA RAZGOVOR S POVJERENSTVOM I RANG LISTA“

O rezultatima natječaja kandidati će biti obaviješteni na mrežnoj stranici Osnovne škole „Matija Gubec“, Magadenovac [www.os-mgubec-magadenovac.skole.hr](http://www.os-mgubec-magadenovac.skole.hr) u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“, u roku 15 dana od dana donošenja odluke o izboru kandidata.

Natječaj je objavljen dana 02. listopada 2024. godine, na mrežnoj stranici Osnovne škole „Matija Gubec“, Magadenovac [www.os-mgubec-magadenovac.skole.hr](http://www.os-mgubec-magadenovac.skole.hr) u rubrici pod nazivom „ZAPOŠLJAVANJE“, podrubrici „NATJEČAJI“, i na oglasnoj ploči Osnovne škole „Matija Gubec“, Magadenovac, te mrežnoj stranici i oglasnoj ploči Hrvatskog zavoda za zapošljavanje i traje do 10. listopada 2024. godine.

Podnošenjem prijave na natječaj kandidat daje izričitu privolu Osnovnoj školi „Matija Gubec“, Magadenovac da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Ravnatelj

 Branko Belcar

KLASA: 112-01/24-01/03

URBROJ: 2115-07-24-03

Magadenovac, 02.listopada 2024.